**ராதிகா மேனன்** (*Radhika Menon*) ஒரு இந்திய பெண் வணிகக் கடற்படை அதிகாரி, தற்போது இந்திய வணிகக் கடற்படையின் கேப்டனாக பணியாற்றுகிறார். இந்திய வணிகக் கடற்படையின் முதல் பெண் கேப்டனும் ஆவார், இவர் எண்ணெய் தயாரிப்பு கப்பலான சுவர்ணா ஸ்வராஜ்யாவை வழிநடத்துகிறார். 2016 ஆம் ஆண்டில், ராதிகா கடலில் விதிவிலக்கான துணிச்சலுக்கான ஐ.எம்.ஒ. (IMO) விருதைப் பெற்ற முதல் பெண்மணியும் ஆவார்.  2015 ஆம் ஆண்டு ஜூன் மாதம் படகில் ஒரு வாரமாக சிக்கியிருந்த ஏழு மீனவர்களைக் காப்பாற்றிய இவர் தனது மீட்பு நடவடிக்கைக்காக நன்கு அறியப்பட்டவர்.

ஆரம்ப கால வாழ்க்கை
------------------

இவர் கேரளாவின் கொடுங்கலூரில் பிறந்து வளர்ந்தவர். கொச்சியில் உள்ள அகில இந்திய மரைன் கல்லூரியில் வானொலி பாடநெறி படிப்பை முடித்த அவர், ஷிப்பிங் கார்ப்பரேஷன் ஆஃப் இந்தியாவில் வானொலி அதிகாரியாக தனது பணியைத் தொடங்கினார்.

தொழில்
------

இந்திய கப்பல் போக்குவரத்துக் கழகத்தில் சிறிது காலம் பணியாற்றிய பிறகு, அவர் இந்திய கடற்படையின் முக்கிய அதிகாரி ஆனார். 2012 ஆம் ஆண்டில், அவர் இந்திய வணிகக் கடற்படையின் கேப்டனாக நியமிக்கப்பட்டார் மற்றும் இந்திய வணிகக் கடற்படையின் முதல் பெண் கேப்டன் ஆனார். அதே ஆண்டில், அவர் சுமார் 21, 827 டன் எடையுள்ள சுவர்ணா ஸ்வராஜ்யா என்ற எண்ணெய் கிடங்கின் தலைவராகப் பொறுப்பேற்றார். 

2015 ஆம் ஆண்டு ஜூன் மாதம் வங்காள விரிகுடாவில் கடல் புயலின் விளைவாக என்ஜின் கோளாறு மற்றும் படகின் நங்கூரம் பழுதடைந்ததால் கவிழ்ந்து கொண்டிருந்த மூழ்கும் படகில் சிக்கிய ஏழு மீனவர்களை, காப்பாற்றும் பொருட்டு, முன்னின்று நடத்திய துணிச்சலான மீட்புப் பணிக்காக நவம்பர் 2016 இல் அவருக்கு சர்வதேச கடல்சார் அமைப்பு விருது வழங்கப்பட்டது..    இந்திய அரசாங்கம் இவரின் தேசிய கடமையை அங்கீகரித்து பொருத்தமான விருதுக்கு பரிந்துரைத்தது மற்றும் இந்திய கடற்படையின் துணிச்சலான விருதைப் பெற்ற முதல் பெண்மணி என்ற பெருமையையும் பெற்றது குறிப்பிடத்தக்கது. 

ராதிகா, நவம்பர் 3, 2017 அன்று மும்பையில் சக கடற்படை அதிகாரிகளான சுனீதி பாலா மற்றும் ஷர்வானி மிஸ்ராவுடன் இணைந்து இளம் பெண் கடற்தொழிலாளர்களை ஊக்குவிக்கும் நோக்கத்துடன் சர்வதேச மகளிர் கடற்பயணிகள் அறக்கட்டளையை (IWSF) நிறுவினார்.   

29 செப்டம்பர் 2019 அன்று, மன் கி பாத் தொடரின் ஒரு பகுதியாக இந்தியப் பெண்களின் சாதனைகளைக் கொண்டாடுவதற்காக இந்தியப் பிரதமர் நரேந்திர மோடியால் அறிமுகப்படுத்தப்பட்ட பாரத் கி லக்ஷ்மி ஹேஷ்டேக் பிரச்சாரத்தில் இவர் இடம்பெற்றதால், இவர் இந்திய அரசாங்கத்தால் கௌரவிக்கப்பட்டார்.

சான்றுகள்
---------

1. ↑  "Women in shipping – Radhika Menon, radio officer, Shipping Corporation of India – IHS Markit Safety at Sea". *safetyatsea.net*. 2019-11-01 அன்று பார்க்கப்பட்டது.
2. ↑  "Meet Radhika Menon - India's First Female Merchant Navy Captain To Win A Top Bravery Award". *indiatimes.com* (ஆங்கிலம்). 2016-11-23. 2019-11-01 அன்று பார்க்கப்பட்டது.
3. ↑  "Know Captain Radhika Menon, the First Woman in the World to Win Bravery at Sea Award". *The Better India* (ஆங்கிலம்). 2016-07-11. 2019-11-01 அன்று பார்க்கப்பட்டது.
4. ↑  "At the helm: Captain Radhika Menon". *new.abb.com* (ஆங்கிலம்). 2019-11-01 அன்று பார்க்கப்பட்டது.
5. ↑  "Bravery award for India's first female Merchant Navy captain". *@businessline* (ஆங்கிலம்). 2019-11-01 அன்று பார்க்கப்பட்டது.
6. ↑  Silva, Pramod De. "Women to the fore in seafaring". *Daily News* (ஆங்கிலம்). 2019-11-01 அன்று பார்க்கப்பட்டது.
7. ↑  "Indian Captain Radhika Menon Is First Woman To Get Bravery At Sea Award". *NDTV.com*. 2019-11-01 அன்று பார்க்கப்பட்டது.
8. ↑  "International Women Seafarer's Foundation established in Mumbai". *www.marineinsight.com*. 2019-11-01 அன்று பார்க்கப்பட்டது.
9. ↑  "IMO pushes for gender equality with #IAmOnBoard Day of the Seafarer theme". *Seatrade Maritime - Shipping, Maritime and Offshore Marine News*. 2019-06-25. 2019-11-01 அன்று மூலம் பரணிடப்பட்டது. 2019-11-01 அன்று பார்க்கப்பட்டது.
10. ↑  "International Women Seafarers Foundation launched in Mumbai". *The Indian Express* (ஆங்கிலம்). 2017-11-04. 2019-11-01 அன்று பார்க்கப்பட்டது.